stanford-oval/wikipedia huggingface dataset:
Petri & Pettersson Brass
Historia

Yhtye aloitti aikoinaan nimellä The Burdocks (’takiaiset’) vuonna 1966, mutta soitti nimellä Heikki Pettersson Kvintetti kun tarvittiin tanssimusikkia, ja tällöin seuraan liittyi myös hanuristi. Nimi vaihtui vuonna 1969 Heikki Pettersson Sekstetiksi, kun mukaan tuli saksofonisti ja Hannu Pettersson vaihtoi kitarasta trumpettiin. Yhtye ehti vielä keikkailla nimellä Dynamites Brass vuonna 1971, kunnes elo–syyskuussa 1971 yhtye sai nykyisen ja pysyvän nimen Petri & Pettersson Brass julkaistessaan kappaleen "Maalaismaisema".
Yhtye osallistui nimellä Heikki Petterson Sextet EMI:n järjestämään kilpailuun vuonna 1970 ja voitti Itä-Suomen mestaruuden. Kilpailussa haettiin neljää parasta suomalaista popyhtyettä, yhtä kustakin neljästä (pohjoinen, itä, etelä, länsi) ilmansuunnasta. Kilpailun voittajat pääsivät levyttämään samana vuonna ilmestyneelle kokoelma-LP:lle Ilmansuunnat Finnvoxin studioilla. Yhtye levytti kappaleet ”Peluri” (”Cincinnati Kid”) ja ”Saigoniin” nimellä Pettersson. Levyn julkaisi Parlophone.
Yhtyeen ydinjoukon muodostavat veljekset voittivat Kevään sävel -kilpailun vuonna 1985 kappaleella ”Yli merten yli vuorten”.
Petri & Pettersson Brass keikkaili ympäri Pohjoismaita. Nykyään yhtye on esiintynyt vain Suomessa.
Yhtyeen levy Hitit on julkaistu vuonna 2007 edesmenneen Ari Petterssonin muistoksi. Yhtye keikkailee edelleen.
Kokoonpano

Pääjoukko, joka koostui Petterssonin veljeksistä
Ilkka "Petri" Pettersson – laulu, koskettimet, pasuuna
Ari "Aku" Pettersson  – laulu, kitara (– elokuu 2006)
Hannu Pettersson – laulu, kitara, trumpetti
Heikki Pettersson –  laulu, trumpetti
Muita bändin jäseniä:
Esa Kärki – rummut
Juha Ailomaa – rummut
Jarmo Hiekkala – basso
Jarmo Kaijansinkko –kosketinsoittimet
Pekka Tegelman – kitara
Pia Pitkänen (o.s. Niskanen) – taustalaulu (vuodesta 1998)
Sari Kauhanen – taustalaulu (vuodesta 1998)
Joakim Berghäll – baritonisaksofoni
Pauli Lyytinen – tenorisaksofoni (soittanut yhtyeessä vuonna 2003)
Jari "Jarkka" Rissanen (1976–1979)
Ismo Koistinen – huuliharppu ja kitarat (1990–1996)
Pertti Pokki – kosketinsoittimet (1975–1976)
Diskografia

Ilmansuunnat: kappaleet ”Peluri” (”Cincinnati Kid”) ja ”Saigoniin” (1970)
Petri & Pettersson Brass (1971)
”Peluri” / ”Saigoniin” (single, 1972)
”Sylvian äiti” / ”Kuunnelkaa, kuunnelkaa” (single, 1972)
”Saat minut tosi vauhtiin” / ”Hei beibi” (single, 1974)
Vauhdissa (1974)
”Louie, Louie” / ”Supermies” (single, 1974)
”Puhdasta vettä” (”Strannik”) (single, 1993)
20 Suosikkia – Maalaismaisema (kokoelma, 1997)
Hei vaan my only one - Westerlund & EMI Years Part One: uudelleenmasteroitu kappale ”Peluri” (”Cincinnati Kid”) (14.03.2007)
Hitit (24.09.2007)
Aiheesta muualla

Ylen Elävä arkisto: Petri & Pettersson Brassin messingöityä musiikkia
Ylen Elävä arkisto: Petri & Pettersson Brass: Now if You Really Wanna Listen to Me (live 1973)
Mariya Takeuchi

| Mariya Takeuchi |
| --- | --- |
 Takeuchi vuonna 1973
Henkilötiedot
Syntynyt: 20. maaliskuuta 1955 (ikä 69) Taisha, Shimanen prefektuuri, Japani
Ammatti:  laulaja-lauluntekijä
Puoliso:  Tatsurō Yamashita (vih. 1981)
Lapset:  1
Muusikko
Laulukielet:  japani, englanti
Aktiivisena:  1978–
Tyylilajit:  J-pop, city pop
Levy-yhtiöt:  Warner Music Japan ja BMG Japan 
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Mariya Takeuchi (jap. 竹内 まりや, Takeuchi Mariya, s. 20. maaliskuuta 1955 Taisha, Shimanen prefektuuri, Japani) on japanilainen laulaja-lauluntekijä.
Elämä ja ura

Takeuchi aloitti uransa vuonna 1978, jolloin hän julkaisi ensimmäisen singlensä. Kappale sai kohtuullisesti huomiota ja teki Takeuchista tunnetun artistin. Hän julkaisi viisi albumia vuosina 1978–1982, joissa oli Japanin musiikkilistalle Oriconille päässeitä singlejä. Albumit puolestaan sijoittuivat kaikki viikon top 20 -listalle, mutta vuoden 1980 albumi Love Songs sijoittui musiikkilistan ensimmäiselle sijalle ja myi paljon.
Takeuchi meni naimisiin työtoveri Tatsurō Yamashitan kanssa vuonna 1981 ja piti taukoa musiikkialalta kasvattaakseen parin nuorta lasta. Hän palasi musiikkialalle vuonna 1984 ja sai vielä suurempaa suosiota. Vuodesta 1984 alkaen Takeuchi on julkaissut seitsemän studioalbumia, joista jokainen on päässyt musiikkilistan kärkeen. Vuoden 1994 kokoelma-albumi Impressions myi kolme miljoonaa kappaletta ja on yksi Japanin myydyimmistä albumeista.
Takeuchi toimii lauluntekijänä Japanin suosituimmille artisteille. Hän piti pienen tauon vuoden 2004 Longtime Favorites -albumin julkaisun jälkeen, mutta palasi tekemään musiikkia vuonna 2007, jolloin hän julkaisi musiikkilistan kärkeen pääseen albumin Denim. Seuraavana vuonna Takeuchi julkaisi myös musiikkilistan kärkeen pääseen albumin Expressions.
Aiheesta muualla

Mariya Takeuchin viralliset kotisivut (japaniksi, englanniksi)
Mariya Takeuchi Discogsissa. (englanniksi)
Mars 2020

| Mars 2020 |
| --- | --- |
 Piirros.
Organisaatio:  Nasa
Kohde:  Mars
Laukaisu:  2020-07-3030. heinäkuuta 2020  11:50 UTC
Kohteessa:  2021-02-1818. helmikuuta 2021 20:56 UTC
Mars 2020 on Nasan Mars-tutkimushanke. Sen pääosa Mars-kulkija Perseverance laskeutui Marsiin vuonna 2021. Kulkijan mukana on myös pieni Ingenuity-helikopteri.
Perseverance pohjautuu suurelti aiempaan Curiosity-kulkijaan ja käytti samankaltaista lento- ja laskeutumisjärjestelmää. Tutkimuslaitteet ovat suurelta osin uusia.
Hanke julkistettiin vuonna 2012. Marraskuussa 2018 Nasa julkaisi aiotun laskeutumispaikan. Jezero-kraaterissa oleva oletettu delta-alue sijaitsee Isidis Planitia -alueen länsirajalla. Luotain laukaistiin Maasta 30. heinäkuuta 2020. Perseverance laskeutui onnistuneesti Marsiin 18. helmikuuta 2021.
Tutkimuslaitteet

Tutkimuslaitteisiin kuuluu:
Planetary Instrument for X-Ray Lithochemistry (PIXL)
Radar Imager for Mars' subsurface experiment (RIMFAX)
Mars Environmental Dynamics Analyzer (MEDA)
Mars Oxygen ISRU Experiment (MOXIE)
SuperCam
Mastcam-Z
Scanning Habitable Environments with Raman and Luminescence for Organics and Chemicals (SHERLOC)
Ingenuity-helikopteri (Aiemmin Mars Helicopter Scout eli MHS)
Tutkimuslaitteet > MOXIE

Mars Oxygen ISRU Experiment eli MOXIE on koelaite, jolla Marsin kaasukehästä valmistetaan molekylääristä happea O2:ta.
Aiheesta muualla

Wikimedia Commonsissa on kuvia tai muita tiedostoja aiheesta .
Mars 2020 website
Kulkijan ensimmäinen kuva heti laskeutumisen jälkeen.
Peilileikki

| Peilileikki> Mirror Game |
| --- | --- |
Ohjaaja:  Bing Jung
Tuottaja:  Kim Kansas
Kuvaaja:  Harri Manner
Valmistustiedot
Tuotantoyhtiö:  Ansa Productions
Kesto:  87 min
Aiheesta muualla
IMDb
Elonet
   
Peilileikki on Bing Jungin ohjaama yhdysvaltalainen independent-elokuva vuodelta 1968. Amerikansuomalaisin voimin tehdyn rikoskomedian pääosaa näyttelee sukupuolenvaihdoskohusta Suomessa kuuluisaksi tullut Kim Kansas, joka myös tuotti elokuvan. Esiintyjiä ovat niinikään New Yorkissa asuneet kirjeenvaihtaja Jussi Himanka ja oopperalaulaja Kalle Ruusunen sekä suomalaispappina Kanadan Montrealissa toiminut Matti Koskenkylä. New Yorkin Brooklynissä kuvatussa elokuvassa esiintyy myös New Yorkin Laulumiehet -kuoro, jonka aktiiveihin Jussi Himanka kuului.
Elonetin mukaan elokuva on julkaistu 1967, kun taas Helsingin Sanomat kirjoitti 17. maaliskuuta 1968 elokuvan saavan ensi-iltansa ensin Suomessa ja pian sen jälkeen New Yorkissa.  Elokuva ensiesitettiin Suomessa Helsingin Joukola-teatterissa 10. toukokuuta 1968.
Juoni

Farssissa tutkitaan, onko selvänäköisyys mahdollista vai ei. Nuori nainen kokeilee juhannustaikaa, jossa juhannusyönä voi nähdä peilistä tulevan sulhasensa. Hän näkeekin peilistä rikoksen tapahtuvan. Ystävättärensä kanssa hän lähtee ottamaan tapauksesta selkoa. Naiset saavat gangsterit kintereilleen, mutta kaikki päättyy kuitenkin hyvin.
Aiheesta muualla

Peilileikki Internet Movie Databasessa (englanniksi)
Marat Kalimulin

| Marat Kalimulin |
| --- | --- |

Henkilötiedot
Syntynyt: 20. elokuuta 1988 Toljatti, Neuvostoliitto
Kuollut: 7. syyskuuta 2011 (23 vuotta) Jaroslavl, Venäjä
Kansalaisuus:   Venäjä
Jääkiekkoilija
Pelipaikka:  puolustaja
Maila:  oikea
Pituus:  184 cm
Paino:  86 kg
Pelaajaura
Pääsarjaura:  2005–2011
Seurat:  Lada Toljatti Lokomotiv Jaroslavl
Marat Natfulovitš Kalimulin (ven. Марат Натфулович Калимулин, 20. elokuuta 1988 – 7. syyskuuta 2011 Jaroslavl) oli venäläinen jääkiekkoilija, joka pelasi muun muassa KHL-joukkue HK Lokomotiv Jaroslavlissa.
Hän menehtyi 7. syyskuuta 2011 Lokomotiv Jaroslavlin ottelumatkalla Minskiin tapahtuneessa lentoturmassa.
Aiheesta muualla

Marat Kalimulin The Internet Hockey Databasessa (englanniksi)
Marat Kalimulin Elite Prospects. Everysport Media Group AB. (englanniksi)
Martti Kuuskoski

Martti Kuuskoski (6. kesäkuuta 1917 Pyhtää – 18. lokakuuta 2011 Porvoo) oli suomalainen näyttelijä ja taiteilija.
Kuuskoski näytteli Turun kaupunginteatterissa ja Tampereen Työväen Teatterissa, jossa hänen merkittävintä aikaansa oli vuodet 1949–1951 Eino Salmelaisen vuosina. Hän näytteli operettien hurmurirooleissa, muun muassa Viktorian husaarissa 150 kertaa. Taiteellisesti merkittävämpiä olivat kuitenkin Hamletin Laertes ja Seitsemän veljeksen Juhani. Kuuskoski näytteli myös parissa elokuvassa. Ne olivat Sysmäläinen (1938) ja Pitkäjärveläiset (1951).
Näyttelijänura päättyi kun Kuuskoski ryhtyi 1950-luvulla taiteilijaksi ja perusti silloisen vaimonsa Helena Kuuskosken kanssa Atelier Faunin, joka teki Fauni-peikkoja ja Tove Janssonin muumien pohjalta muumihahmoja. Fauneja esiintyi sittemmin sarjakuvissa, lyhytelokuvissa, tekstiileissä ja kirjoissa. Järvenpään Peikkometsä oli ideoitu Faunin pohjalta, samoin Mallasjuoman Peikkolimsa. Nuutajärven laseissakin Fauni esiintyi. Yrityksen palveluksessa oli enimmillään 150 työntekijää, mutta se lopetti toimintansa 1970-luvulla. Sittemmin Kuuskoski muutti Suomusjärvelle, jossa hän jatkoi hahmojen tekoa toisen vaimonsa kanssa. 1980 hän perusti Jämsään Peikkopuiston, jossa toimi Peikkoteatteri.
Kuuskoski asui viimeiset vuotensa Loviisassa.
Aiheesta muualla

Martti Kuuskoski Elonetissä.
Martin Wikelski

Martin Wikelski on saksalainen lintutieteilijä.
Wikelski opiskeli eläintiedettä Münchenin yliopistossa. Hän väitteli filosofian tohtoriksi Bielefeldin yliopistosta, jonka jälkeen toimi postdoc tutkijana Washingtonin yliopistossa Seattlessa ja Smithsonian-instituutin Panaman asemalla. Sittemmin hän on ollut Princetonin yliopiston Ekologian ja Evoluutiobiologian apulaisprofessori. Hän johtaa Max Planck-instituutin Muutto- ja Immunoekologian (Migration and Immuno-ecology) osastoa Radolfzellin lintuasemalla.
Pelletier

Pelletier on muun muassa seuraavien henkilöiden sukunimi:
Anne-Sophie Pelletier (s. 1976), ranskalainen poliitikko ja europarlamentaarikko
Bronson Pelletier (s. 1986), kanadalainen televisionäyttelijä
Donald Joseph Leo Pelletier (1931–2022), yhdysvaltalainen roomalaiskatolinen piispa
François Pelletier, ranskalainen illusionisti
Jakob Pelletier (s. 2001), kanadalainen jääkiekkoilija
Nicolas Jacques Pelletier (k. 1792), ranskalainen maantierosvo
Pascal Pelletier (s. 1983), kanadalainen jääkiekkoilija
Wilfrid Pelletier (1896–1982), kanadalainen kapellimestari ja pianisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Martin du Gard

Martin du Gard on muun muassa seuraavien henkilöiden sukunimi:
Jean-Paul Martin du Gard (1927–2017), ranskalainen pikajuoksija
Roger Martin du Gard (1881–1958), ranskalainen kirjailija, Nobelin kirjallisuuspalkinnon saaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Matti Lehtonen (saarnaaja)

| Matti Lehtonen> Henkilötiedot |
| --- | --- |
Syntynyt: 29. elokuuta 1900 Uurainen
Kuollut: 13. helmikuuta 1980 (79 vuotta) Kauhajoki
Muut tiedot
Uskonto:  Baptismi
Matti Lehtonen (29. elokuuta 1900 Uurainen – 13. helmikuuta 1980 Kauhajoki) oli suomalainen baptistisaarnaaja. Lehtonen toimi Vaajakosken, Tampereen ja Kauhajoen baptistiseurakuntien johtajana.
Elämäkerta

Lehtonen syntyi Uuraisilla vuonna 1900 ja oli nuoresta pitäen mukana Vaajakosken baptistiseurakunnan työssä. Vuonna 1928 hänet valittiin seurakunnan johtoon ja hän toimi tuossa tehtävässä 23 vuoden ajan. Vuonna 1946 Lehtonen muutti Tampereelle, jossa hän toimi yhdeksän vuoden ajan seurakunnan saarnaajana ja esimiehenä. Tampereelta Lehtoset muuttivat Kauhajoen Kainastolle, missä hän toimi seurakunnan johtajana aina sairastumiseensa asti. Elämänsä viimeiset yhdeksän vuotta Lehtonen oli halvaantunut.
Pierre Thiriar

| Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Mitalit> Maa:   Belgia. Olympialaiset .Miesten voimistelu | Maa:   Belgia> .Miesten voimistelu |
| --- | --- | --- | --- |
|  Pronssia | Antwerpen 1920 | joukkuekilpailu, ruotsalaissysteemi |  |
Pierre Thiriar oli belgialainen voimistelija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia ruotsalaissysteemin joukkuekilpailussa.
Marius Müller

| Marius Müller |
| --- | --- |
 Müller vuonna 1981.
Henkilötiedot
Syntynyt: 20. elokuuta 1958 Oslo, Norja
Kuollut: 14. maaliskuuta 1999 (40 vuotta) Oslo, Norja
Ammatti:  muusikko
Muusikko
Tyylilajit:  rock
Soittimet:  kitara
  [ Muokkaa Wikidatassa ] [ ohje ]  
Marius Müller (20. elokuuta 1958 Oslo – 14. maaliskuuta 1999 Oslo) oli norjalainen kitaristi ja laulaja-lauluntekijä. Hän elätti itsensä musiikillaan 16-vuotiaasta alkaen. Müller teki musiikkia sekä yksin että perustamansa Funhouse-yhtyeensä kanssa, johon kuuluivat hänen lisäkseen basisti Pål Reinertsen ja rumpalit Totto Hansen ja Per Hillestad. Hänen tunnetuimpia kappaleitaan ovat "Den du veit" sekä balladi "Carmen".
Müller kuoli vain 40-vuotiaana auto-onnettomuudessa 14. maaliskuuta 1999.
Diskografia

Sooloalbumit
Den du veit (1981)
Er'e så nøye 'a (1982)
Marius (1983)
The Big Beat (1985)
Boom Boom (1987)
Seks (1995)
Funhousen albumit
Funhouse (1990)
Maximum (1991)
Big (1993)
Plugged! (1994)
Det Norske Huset (1997)
Plugged 2 - Rett og slett (2009)
Aiheesta muualla

Kuvia tai muita tiedostoja aiheesta Marius Müller Wikimedia Commonsissa
Peilipallo (albumi)

| Peilipallo Hausmylly |
| --- | --- | --- |

Studioalbumin tiedot
 Julkaistu: 1994
 Formaatti: CD-levy, C-kasetti
 Tuottaja(t): Petri Alanko Jari Karjalainen
 Tyylilaji: pop
 Kesto: 38.16
 Levy-yhtiö: EMI Finland
Listasijoitukset
  10.
muut julkaisut
| ...rakastaa ei rakasta... 1993 | Peilipallo 1994 | HauStoori 90–94! 1994 |
Peilipallo on Hausmyllyn neljäs studioalbumi vuodelta 1994. Albumi nousi Suomen virallisen listan kymmenennelle sijalle, ja pysyi listalla yhteensä yksitoista viikkoa.
Albumi sisältää aikaisempiin verrattuna enemmän coverversioita muiden artistien ja yhtyeiden kappaleista. Albumilta löytyy yksi yhtyeen itse kirjoittama kappale nimeltänsä ”Rakkautta vain”.
Albumi sisältää muun muassa, ehkä yhtyeen yhden tunnetuimman kappaleen ”Jos”, joka on coverversio 1980-luvun laulajan F. R. Davidin suurhitistä Words. Hausmyllyn version kappaleesta on sanoittanut Hannu ”Enzo” Pulkkinen.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen kappale | Kesto |  |  |  |  |  |  |
| 1. | Jos | Words | 4.10 |  |  |  |  |  |  |
| 2. | Ei rakkaus päästä mua otteestaan | I Won’t Let the Sun Go Down on Me | 3.36 |  |  |  |  |  |  |
| 3. | Avaa sydämesi mulle |  | 4.44 |  |  |  |  |  |  |
| 4. | Rakkauden lukko | The Look of Love | 4.29 |  |  |  |  |  |  |
| 5. | Muistot | I’ll Be Over You | 4.06 |  |  |  |  |  |  |
| 6. | Pääsi rinnallein painuu | Put Your Head On My Shoulder | 3.11 |  |  |  |  |  |  |
| 7. | Rakkautta vain |  | 3.32 |  |  |  |  |  |  |
| 8. | Tuu mun luo | Girls on Film | 3.48 |  |  |  |  |  |  |
| 9. | Niin tein | You Came | 3.18 |  |  |  |  |  |  |
| 10. | Mutta en voi | Rough Boy | 3.31 |  |  |  |  |  |  |
Aiheesta muualla

Peilipallo discogs.com -sivustolla
Pierre Thiolon

| Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Mitalit> Maa:   Ranska.Miesten koripallo. Olympialaiset  | Maa:   Ranska> Miesten koripallo. |
| --- | --- | --- | --- |
|  Hopeaa | Lontoo 1948 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Ranska 1951 |  |  |
Pierre Michel Louis Thiolon (17. tammikuuta 1927 Pariisi – 14. huhtikuuta 2014) oli ranskalainen koripalloilija.
Thiolon kuului Ranskan olympiahopeaa Lontoon kesäolympialaisissa 1948 saavuttaneeseen joukkueeseen. EM-kilpailuista hän saavutti pronssia Ranskasta 1951.
Thiolon kuoli 87-vuotiaana 14. huhtikuuta 2014.
Martin Wilhelm Kutta

| Martin Wilhelm Kutta |
| --- | --- |

Henkilötiedot
Syntynyt: 3. marraskuuta 1867 Pitschen, Ylä-Sleesia
Kuollut: 25. joulukuuta 1944 (77 vuotta) Fürstenfeldbruck, Saksa
Kansalaisuus:  saksalainen
Koulutus ja ura
Tutkinnot:  Wrocław'n yliopisto, Münchenin yliopisto
Väitöstyön ohjaaja:  Ferdinand von Lindemann ja Gustav Bauer
Tutkimusalue:  matematiikka
Tunnetut työt:  Runge–Kutta-menetelmät, Kutta–Žukovski-teoreema
Martin Wilhelm Kutta (3. marraskuuta 1867 – 25. joulukuuta 1944) oli saksalainen matemaatikko. Hän kehitti vuoden 1900 tienoilla Carl Rungen kanssa differentiaaliyhtälöiden numeerisessa ratkaisussa käytettävät Runge–Kutta-menetelmät. Lisäksi hänet muistetaan aerodynamiikan yhtälöihin liittyvästä tutkimuksestaan, kuten Kutta–Žukovski-teoreemasta.
Marjayoun

| Marjayoun مرجعيون |
| --- | --- |
 Marjayoun
 Koordinaatit: 33°22′N, 35°35′E 
Valtio:  Libanon
Alue:  Nabatîyé
Piirikunta:  Marjayoun
Väkiluku:  3 000
Infobox OKVirheellinen NIMI-arvo: 
Marjayoun on kaupunki Etelä-Libanonissa, Litani-joen eteläpuolella, lähellä Israelin ja Syyrian rajaa. Ennen sotaa siellä oli noin 12 000 asukasta, šiialaisia, druuseja ja kristittyjä. Uudempi arvio on 3000 asukasta [lähde? ].
Aikaisemmin se muodosti Etelä-Libanonin armeijan keskuspaikan. Israelilaiset valtasivat kaupungin 10. elokuuta 2006 aamulla puoli neljän aikoihin. Reutersin toimittajan mukaan kaksi panssarivaunua paloi noin puolen kilometrin päässä kaupungista. Hizbollahin mukaan se tuhosi seitsemän panssarivaunua.
Aiheesta muualla

From Israel to Lebanon: Reuters
Kuva Marjayounista itään kohti vuoria: , David Kotalt, 4. marraskuuta 1997
Kuva Marjayounista kaakkoon: , David Kotalt, 4. marraskuuta 1997
Pierogi

| Pierogi |
| --- | --- |
 Pierogeja, joissa paistettuja sipuleita päällä.
Alkuperä
Alkuperämaa:  Puola muu Itä-Eurooppa
Tiedot
Ruokalaji:  piirakka
Pierogien valmistusta.
Pierogi on yleisnimitys itäeurooppalaisille keitinpiiraille. Keitetyt tai paistetut pierogit voidaan täyttää useilla eri raaka-aineilla, jotka voivat olla niin makeita kuin suolaisiakin.
Pierogin nimi on puolalainen. Muualla Itä-Euroopasta siitä käytetään useita eri nimiä. Pierogin tarkkaa alkuperää ei tunneta ja sen synnystä on useampia erilaisia tarinoita. Yhden tarinan mukaan Marco Polo toi sen mukanaan Kiinasta. Puolassa pierogi on liitetty myös Pyhän Hyasinttin tarinaan ja mongolien sotaretkiin alueelle. Puolassa sen resepti mainitaan maan ensimmäisessä keittokirjassa Compendium Ferculorum, albo Zebranie potraw vuodelta 1682. Stanisław Czernieckin kirjoittaman kirjan reseptissä piiras täytettiin vasikanmunuaisella. Täytteenä yleistyivät myös yläluokan käyttämät kalliit raaka-aineet, kuten hedelmät, sokeri ja Aasiasta tuodut mausteet, sekä köyhemmän väestön tavallisemmat raaka-aineet, kuten suurimot. Maahanmuuttajien mukana pierogi vietiin myös Yhdysvaltoihin ja Kanadaan.
Pierogi voidaan valmistaa keittämällä suolavedessä, paistamalla tai uppopaistamalla. Täytteinä käytetään nykyisin useita eri raaka-aineita. Yksi tunnetuimmista pierogityypeistä on pierogi ruskie, jonka täytteenä käytetään perunaa ja rahkaa. Suosituimpia lihatäytteitä ovat esimerkiksi sika, nauta ja kana. Joskus voidaan käyttää harvinaisempia lihoja, kuten karitsaa ja ankkaa. Makeita pierogeja syödään etenkin kesäisin. Pierogit valmistettiin perinteisesti kotona. Valmistus liittyi tavallisesti juhlallisuuksiin, sillä niiden valmistaminen on varsin työlästä. Pierogi on tyypillinen esimerkiksi joulupöydissä. Nykyisin pierogeja saa myös pakasteena ja kahviloista.
Aiheesta muualla

Kuvia tai muita tiedostoja aiheesta Pierogi Wikimedia Commonsissa
Meldric daLuz

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Helsinki 1952 |  |  |
Meldric St. Clair daLuz Vieira (1. helmikuuta 1921 Kalkutta, Brittiläinen Intia – 2. elokuuta 2011 Lontoo, Yhdistynyt kuningaskunta) oli intialainen maahockeypelaaja. Hän kilpaili Helsingin kesäolympialaisissa 1952 ja oli mukana olympiakultaa voittaneessa maahockeyjoukkueessa.
Marjatta Viikilä

Hilda Marjatta Viikilä (s. 21. syyskuuta 1938 Leppävirta) on suomalainen runoilija. Hän aloitti mitallisilla ja aiheistoltaan kristillisillä runoilla. Siirryttyään vapaamittaiseen ilmaisuun, hänen runojensa aihemaailma laajeni. Uusimmissa runoissaan hän lähestyy jopa kokeellista ilmaisua.
Viikilän vanhemmat olivat pienviljelijä Viljam Pitkänen ja Hilda Torvinen.
Viikilän poika Jukka Viikilä on myös runoilija.
Teoksia

Avoimella kämmenellä : runoja. Ristin Voitto, Tikkurila 1975
Rakasta ehjäksi : kristillisiä runoja ; koonnut Marjatta Viikilä. Päivä, Hämeenlinna 1984
Lähemmäksi tule : runoja. RV-kirjat, Vantaa 1985
Häikäisevässä valossa : runoja. RV-kirjat, Vantaa 1991
Keväästä ei hypätä syksyyn. Aika, Vantaa 1999
Hurjaan tuuleen. Mäntykustannus, Ranua 2012
Kuun kivinen kirjain. Väyläkirjat, 2016
Hämäräsilmä. Väyläkirjat, 2018
Meldal

Meldal on entinen kunta Etelä-Trøndelagin läänissä Norjassa. Meldalin kunta perustettiin 1. tammikuuta 1838. Rennebun kunta erotettiin Meldalista vuonna 1839. Tammikuussa 2013 tehdyn väestönlaskennan mukaan Meldalin kunnassa oli 3 967 asukasta.
Meldalista muodostettiin yhdessä Orkdalin, Agdenesin ja Snillfjordin itäosan kanssa uusi Orklandin kunta vuonna 2020.
Meldonium

| --- | --- |

Meldonium
Systemaattinen (IUPAC) nimi
3-[(trimetyyliatsaniumyyli)amino]propanoaatti
Tunnisteet
CAS-numero: 86426-17-7
ATC-koodi: C01EB22
PubChem CID: 123868
DrugBank: DB13723
Kemialliset tiedot
Kaava: C6H14N2O2 
Moolimassa: 146,192
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Meldonium eli mildronaatti on sydänlääke, joka on vuoden 2016 alusta kielletty urheilussa. Maailman antidopingtoimisto WADA lisäsi sen urheilussa kiellettyjen aineiden ja menetelmien listoille.
Lääke kehitettiin alun perin käytettäväksi siipikarjan kasvatuksessa, mutta se todettiin myöhemmin toimivaksi sydänlääkkeenä esimerkiksi sydäninfarktin hoidossa, ja sitä on käytetty pääasiassa Itä-Euroopassa, eikä se vaadi reseptiä.
Meldoniumin vaikutus on melko vähäinen, mutta se parantaa jonkin verran kestävyyttä, lisää voimantuottoa ja edistää palautumista. Se näkyy testeissä 2–4 vuorokautta käytön lopettamisen jälkeen. Sen käytöstä on jäänyt kiinni usea venäläinen urheilija, muun muassa curlingpelaaja Aleksandr Krušelnitskia epäillään sen käytöstä Pyeongchangin olympialaisissa.
Perdikkas (sotilas)

Perdikkas (kuoli 321 eaa.) oli makedonialainen kenraali. Hän aloitti uransa Aleksanteri Suuren armeijassa, edeten aina kuninkaalliseksi henkivartijaksi asti. Aleksanterin kuoltua Perdikkaasta tuli yksi hänen seuraajistaan eli diadokeista.[lähde? ]
Aleksanterin kuoltua armeija valitsi hänet vähäjärkisen Filippos III:n ja silloin vielä syntymättömän Aleksanteri IV:n  holhoojaksi. Aleksanterin muut kenraalit vastustivat Perdikkasta, kun hän yritti saada koko Aleksanterin luoman valtakunnan omaan valtaansa. Vuonna 322 eaa. alkoi Perdikkaan ja hänen vastustajien välillä ensimmäinen diadokkisota.[lähde? ]
Perdikkas kuoli vuonna 321 eaa., kun hän epäonnistui yrityksessään hyökätä Ptolemaios I:tä vastaan Egyptissä. Hänen armeijansa kapinoi ja lopulta hänen upseerinsa murhasivat hänet.[lähde? ]